Source: https://www.vsetkopreskolu.sk/nariadujem-alebo-povolujem/
Timestamp: 2020-04-08 03:12:18+00:00

Document:
Nariaďujem alebo Povoľujem? - Všetko pre školy
Nariaďujem alebo Povoľujem?
22. októbra 2009 / 216 / 0
Nariaďujem alebo Povoľujem? Táto otázka sa naskytla niekoľkým školám v čase tvorby výrokovej časti rozhodnutí súvisiacich s komisionálnym skúšaním.
Odborné stanovisko advokátov k téme „Nariaďujem alebo Povoľujem?“ sa týka tlačív štátnych základných a štátnych stredných škôl a tiež tlačív súvisiacich s týmito tlačivami, ktoré sú určené pre cirkevné a súkromné školy:
Rozhodnutie o vykonaní komisionálnej skúšky pri plnení osobitného spôsobu školskej dochádzky (pri vzdelávaní podľa medzinárodných programov) (Ševt 54 124 0),
Rozhodnutie o vykonaní komisionálnej skúšky pri plnení osobitného spôsobu školskej dochádzky podľa § 23 písm. e) (Ševt 54 125 0),
Rozhodnutie o vykonaní komisionálnej skúšky pri plnení osobitného spôsobu školskej dochádzky podľa § 23 písm. b) a c) (Ševt 54 126 0),
Rozhodnutie o vykonaní komisionálnej skúšky, ak žiaka nemožno vyskúšať a klasifikovať v riadnom termíne v druhom polroku (Ševt 54 132 0),
Rozhodnutie o vykonaní komisionálnej skúšky v prípade oslobodenia žiaka od povinnosti dochádzať do školy (Ševt 54 024 0),
Rozhodnutie o vykonaní komisionálnej skúšky pri individuálnom vzdelávaní (Ševt 54 026 0),
Rozhodnutie o vykonaní komisionálnej skúšky na podnet riaditeľa školy (Ševt 54 028 0),
Rozhodnutie o povolení vykonať komisionálnu skúšku, ak žiak vykonáva rozdielovú skúšku (Ševt 54 061 0),
Rozhodnutie o vykonaní komisionálnej skúšky, ak žiaka nemožno vyskúšať a klasifikovať v riadnom termíne v prvom polroku (Ševt 54 062 0),
Rozhodnutie o povolení vykonať komisionálnu skúšku na podnet riaditeľa školy (Ševt 54 064 0),
Rozhodnutie o povolení vykonať komisionálnu skúšku v štúdiu podľa individuálneho učebného plánu (Ševt 54 066 0),
Rozhodnutie o vykonaní komisionálnej skúšky, ak žiaka nemožno vyskúšať a klasifikovať v riadnom termíne v druhom polroku (Ševt 54 112 0),
Rozhodnutie o vykonaní komisionálnej skúšky pri plnení osobitného spôsobu školskej dochádzky podľa § 23 písm. b) a c) (Ševt 54 111 0).
Rozhodnutie o vykonaní komisionálnej skúšky
Školy požiadali o úpravu predmetných tlačív, v zmysle ktorej by sa vo Výroku vyššie uvedených rozhodnutí na miesto termínu „nariaďujem” použila formulácia „povoľujem“.
Podľa ust. § 5 ods. 3 písm. h) a § 5 ods. 4 písm. k) zákona c. 596/2003Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len “zákon č. 596/2003Z. z.”) riaditel’ školy rozhoduje o povolení vykonať komisionálnu skúšku. Žiak základnej alebo strednej školy je klasifikovaný podľa výsledkov komisionálnej skúšky v prípadoch uvedených v ust. § 57 zákona č. 245/2008Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
Pri vypracovaní vzorových rozhodnutí sme v niektorých z týchto prípadov použili vo výroku rozhodnutia termín „povoľujem“ (napr. ak o komisionálne preskúšanie požiada žiak alebo zákonný zástupca), pri iných sme zvolili podľa a nášho názoru vhodnejšiu formuláciu „nariaďujem“.
Pre túto formuláciu sme sa rozhodli preto, že riaditel’ školy v niektorých prípadoch rozhoduje o vykonaní komisionálnej skúšky bez toho, aby ho o to žiak, resp. jeho zákonný zástupca požiadal.
V týchto prípadoch teda nerozhoduje, či žiadosti o povolenie komisionálneho preskúšania vyhovie alebo nie, ale priamo žiakovi svojím rozhodnutím povinnosť vykonať komisionálnu skúšku ukladá (nariaďuje). Napr. v zmysle ust. § 57 ods. 1 písm. d) školského zákona sa komisionálne preskúšanie koná z podnetu riaditeľa školy.
Ak by sa v posudzovanom prípade uviedol vo výroku rozhodnutia pojem „povoľujem“, zodpovedalo by to síce zákonnej formulácii, ale z významového hľadiska to podľa nášho názoru nie je vhodný termín, nakoľko tu riaditeľ školy nerozhoduje o tom, či komisionálne preskúšanie povolí alebo nie, ale priamo žiakovi túto povinnosť ukladá. Napriek tejto našej výhrade z právneho stránky podľa nášho názoru nič nebráni tomu, aby sa aj v týchto prípadoch vo výroku rozhodnutia používal termín „povoľujem“. Preto súhlasíme s úpravou vyššie uvedených tlačív na základe požiadavky škôl.
Pečiatka na rozhodnutiach
19. marca 2020 / 126 / 0
31. októbra 2018 / 340 / 0
7. septembra 2018 / 200 / 0
7. septembra 2018 / 140 / 0

References: § 23
 § 23
 § 23
 § 5
 § 5
 § 57
 § 57